गालब्रेथ ने अपनी एक पुस्तक “इकॉनोमिक्स ऑफ इनोसेंट फ्रॉड: ट्रुथ ऑफ अवर टाइम” में बताया है कि अमेरिकी समाज कैसे ‘पूँजीवाद’ के लिए अब ‘बाजार अर्थव्यवस्था’ शब्द का इस्तेमाल करने लगा है। यथार्थ को छिपाने के लिए मनोहारी शब्दजाल बुना जाता है। गालब्रेथ इसे ‘निरीह कपट’ का सटीक उदाहरण मानते हैं। ‘सबका साथ और सबका विकास’ भी ऐसा ही “इनोसेंट फ्रॉड” है। सच्चाई तो यह है कि एक तरफ तो सम्पत्ति कर को हटाया गया है तो दूसरी तरफ़ कॉर्पोरेट टैक्स 30 से घटा के 25 प्रतिशत किया गया है। पूंजीपतियों के विकास की राहें हमवार की जा रही हैं तो ग्रामीण ग़रीब लोगों से उनके रोजगार की गारंटी छीनी जा रही है जिससे निश्चय ही ‘सामाजिक संतुलन’ बिगड़ेगा। बहरहाल, जो जैसे करेगा, वैसा भरेगा।